ORDIN Nr. M.82/2008 din 20 august 2008

pentru stabilirea domeniilor şi condiţiilor privind angajarea şi executarea, la cerere, prin unităţile ministerului apărării, a prestărilor de servicii pentru persoane juridice sau pentru persoane fizice

 Text în vigoare începând cu data de 24 decembrie 2016

 REALIZATOR: COMPANIA DE INFORMATICĂ NEAMŢ

 Text actualizat prin produsul informatic legislativ LEX EXPERT în baza actelor normative modificatoare, publicate în Monitorul Oficial al României, Partea I, până la 24 noiembrie 2016.

 **Act de bază**

**#B**: Ordinul ministrului apărării nr. M.82/2008

 **Acte modificatoare**

**#M1**: Ordinul ministrului apărării naţionale nr. M.104/2010

**#M2**: Ordinul ministrului apărării naţionale nr. M.130/2016

 Modificările şi completările efectuate prin actele normative enumerate mai sus sunt scrise cu font italic. În faţa fiecărei modificări sau completări este indicat actul normativ care a efectuat modificarea sau completarea respectivă, în forma **#M1**, **#M2** etc.

**#B**

 Pentru aplicarea prevederilor art. 53 alin. (1) din Legea nr. 346/2006 privind organizarea şi funcţionarea Ministerului Apărării,

 în temeiul art. 33 alin. (1) din Legea nr. 346/2006,

 ministrul apărării emite prezentul ordin.

 CAPITOLUL I

 Principii generale

 ART. 1

 (1) Domeniile şi condiţiile în care unităţile Ministerului Apărării pot angaja şi executa, la cerere, prestări de servicii pentru persoane juridice sau pentru persoane fizice sunt stabilite prin prezentul ordin.

**#M2**

 (2) Prezentul ordin nu se aplică structurilor prevăzute la art. 53 alin. (2) din Legea nr. 346/2006 privind organizarea şi funcţionarea Ministerului Apărării Naţionale, cu modificările şi completările ulterioare, pentru serviciile respective.

**#M2**

 ART. 2

 (1) Prestările de servicii reprezintă activităţile desfăşurate de unităţi militare din cadrul Ministerului Apărării Naţionale, în folosul sau în interesul unor persoane juridice sau fizice, la cererea acestora.

**#B**

 (2) Angajarea prestărilor de servicii se referă la acţiunea de acceptare a efectuării unor activităţi solicitate de persoane juridice sau fizice, în condiţii determinate.

 (3) Executarea prestărilor de servicii reprezintă îndeplinirea tuturor obligaţiilor asumate printr-un contract încheiat anterior.

 ART. 3

 (1) Unităţile militare execută, potrivit specificului acestora, prestări de servicii în domeniile de activitate prevăzute în anexa nr. 1.

**#M2**

 (2) Prestările de servicii în alte domenii de activitate decât cele prevăzute în anexa nr. 1 se pot executa de unităţile militare, potrivit specificului acestora, numai cu aprobarea prealabilă a şefului structurii centrale/subordonate nemijlocit ministrului apărării naţionale, în subordinea căreia se află acestea.

**#M2**

 ART. 4

 (1) Comandanţii unităţilor militare aprobă prestările de servicii care necesită participarea efectivelor şi/sau tehnicii de valoarea unui pluton/similare, cu informarea ierarhică a eşalonului superior, până la nivelul statelor majore ale categoriilor de forţe, al comandamentelor, structurilor centrale sau departamentelor din Ministerul Apărării Naţionale, după caz.

**#B**

 (2) Pentru prestările de servicii care necesită participarea efectivelor şi/sau tehnicii care depăşesc valoarea unui pluton/similare, aprobările se dau de către comandanţii următoarelor eşaloane:

 a) pentru efective şi/sau tehnică până la valoarea unei companii/similare - comandantul brigăzii/similare;

 b) pentru efective şi/sau tehnică ce depăşesc valoarea unei companii/similare - comandantul diviziei/similare;

**#M2**

 c) pentru echipamentele militare de luptă - tancuri, maşini de luptă ale infanteriei, transportoare amfibii blindate, tunuri, armament, muniţie de manevră, în vederea participării la producţii cinematografice, cu respectarea prevederilor instrucţiunilor privind activitatea de relaţii publice în armată, precum şi pentru efectuarea activităţilor de cercetare-dezvoltare - ministrul apărării naţionale, la propunerea şefului Statului Major General, cu avizul structurilor cu responsabilităţi în domeniu, după caz.

**#M1**

 (3) \*\*\* Abrogat

**#B**

 ART. 5

 Obligaţiile legale ale angajatorului privind securitatea şi sănătatea în muncă se îndeplinesc de beneficiarul serviciilor prestate şi de unitatea militară. Modul concret în care se execută activităţile şi măsurile pe linia securităţii şi sănătăţii în muncă se negociază şi se menţionează în contractul de prestări de servicii.

 ART. 6

 (1) Prestările de servicii se execută cu personalul şi utilajele unităţii, cu condiţia ca utilizarea personalului şi tehnicii să nu afecteze misiunile de bază, programul de instruire şi pregătire şi termenele prevăzute pentru operaţionalizarea unităţilor militare potrivit planurilor aprobate.

 (2) Personalul, tehnica, perioada, locul, programul de lucru şi alte detalii privind serviciile prestate se consemnează în ordinul de zi pe unitate.

 (3) Tehnica de luptă şi materialele de la stocul de mobilizare se folosesc în activitatea de prestări de servicii, cu respectarea strictă a procedurilor şi aprobărilor prevăzute în reglementările interne ale Ministerului Apărării privind mobilizarea forţelor Armatei României.

 ART. 7

 În procesul de angajare şi executare a prestărilor de servicii, persoanele implicate desfăşoară activităţi în conformitate cu prevederile art. 8 - 14.

 CAPITOLUL II

 Angajarea prestărilor de servicii

**#M2**

 ART. 8

 (1) Pentru a putea beneficia de prestările de servicii efectuate de unităţile militare ale Ministerului Apărării Naţionale, persoanele juridice şi/sau fizice trebuie să depună cerere scrisă, la sediul unităţii prestatoare. Personalul aparţinând Ministerului Apărării Naţionale solicită executarea prestărilor de servicii prin raport personal adresat comandantului unităţii.

**#B**

 (2) Persoanele juridice care solicită prestarea de servicii de către unităţile militare ale Ministerului Apărării trebuie să îndeplinească următoarele condiţii:

**#M2**

 a) să nu facă obiectul stării de insolvenţă sau faliment, al procedurii de reorganizare judiciară, dizolvare, lichidare, închidere operaţională, administrare specială, să nu aibă suspendate ori restricţionate activităţile economice, să nu se afle într-o altă situaţie similară legal reglementată şi să nu facă obiectul unei proceduri legale în justiţie pentru situaţiile mai sus menţionate şi nici pentru orice altă situaţie similară;

**#B**

 b) să nu fi fost condamnate în ultimii 3 ani, prin hotărârea definitivă a unei instanţe judecătoreşti, pentru o faptă care a adus atingere eticii profesionale sau pentru comiterea unei greşeli în materie profesională;

 c) să nu aibă datorii către bugetul de stat;

 d) să prezinte documente care să ateste legalitatea activităţilor executate, precum şi autorizaţii sau certificate care se impun a fi deţinute pentru executarea lucrărilor, conform legislaţiei în vigoare;

**#M2**

 e) să nu se înregistreze cu datorii faţă de Ministerul Apărării Naţionale.

 (3) Prestatorul solicită beneficiarului o declaraţie pe propria răspundere cu privire la neîncadrarea în prevederile alin. (2).

**#M2**

 ART. 9

 (1) În situaţia în care a aprobat cererea privind prestarea de servicii, comandantul unităţii militare numeşte, prin ordin de zi pe unitate, o comisie de negociere, cu respectarea legislaţiei în vigoare aplicabile conflictului de interese. Membrii comisiei completează o declaraţie în acest sens.

**#M1**

 (2) Comandantul unităţii militare care nu are structură financiar-contabilă solicită de la unitatea militară care are în responsabilitate asigurarea financiară a respectivei unităţi desemnarea unui/unor reprezentant/reprezentanţi în comisia de negociere.

**#B**

 ART. 10

 (1) Comisia de negociere, împreună cu compartimentele de specialitate din unitatea militară prestatoare, sub coordonarea şefului logisticii/similar, desfăşoară următoarele activităţi:

 a) analizează comenzile;

**#M2**

 a^1) stabileşte dacă prestarea de servicii afectează activitatea de bază a unităţii militare;

**#B**

 b) stabileşte posibilităţile şi căile de realizare;

 c) întocmeşte documentaţia de execuţie, dacă este cazul;

 d) calculează costurile prestării de servicii;

**#M2**

 d^1) stabileşte tariful de la care începe negocierea. Acest tarif trebuie să fie superior celui stabilit la art. 14;

 d^2) elaborează, în proiect, contractul pentru prestări de servicii în care sunt stabilite toate clauzele contractuale, cu indicarea celor care pot fi negociate;

**#B**

 e) stabileşte data când se desfăşoară negocierea contractului;

 f) negociază direct cu beneficiarul;

**#M2**

 g) după caz, modifică şi completează prevederile contractului pentru prestări de servicii, conform procesului-verbal privind negocierea unor prestări de servicii.

 (2) Dacă sunt mai multe solicitări pentru prestarea de servicii în aceeaşi perioadă sau în perioade care se suprapun, în cazul în care unitatea militară nu are resursele necesare pentru a presta concomitent serviciile solicitate, criteriile care se au în vedere la negociere pentru selecţionarea beneficiarului sunt legate de oferta cea mai avantajoasă prezentată de beneficiarul prestărilor de servicii şi, atunci când este cazul, de condiţiile privind hrănirea, echiparea, cazarea, transportul, asistenţa medicală pentru personalul participant, precum şi de protecţia mediului, securitatea şi sănătatea în muncă pe care acesta le oferă, dacă este cazul.

 (3) La sfârşitul negocierii, comisia de negociere încheie un proces-verbal, conform modelului prevăzut în anexa nr. 2. Procesul-verbal conţine în mod obligatoriu date referitoare la negocierea tarifului şi a clauzelor contractului de prestări servicii.

**#B**

 ART. 11

 (1) Pentru desfăşurarea activităţilor referitoare la angajarea şi executarea prestărilor de servicii, personalul Ministerului Apărării este obligat să respecte următoarele principii:

 a) integritatea, respectiv însuşirea de a fi integru, corect şi incoruptibil;

 b) competenţa profesională, respectiv îndeplinirea atribuţiilor de serviciu cu profesionalism, competenţă, imparţialitate, aplicând cunoştinţele, aptitudinile şi experienţa dobândite;

 c) transparenţa, respectiv punerea la dispoziţia tuturor celor interesaţi a informaţiilor referitoare la aplicarea procedurii pentru angajarea prestărilor de servicii;

 d) tratamentul egal, respectiv aplicarea în mod nediscriminatoriu a condiţiilor pentru angajarea prestărilor de servicii, astfel încât orice beneficiar să aibă şanse egale de a beneficia de serviciile solicitate;

 e) confidenţialitatea, respectiv garantarea protejării secretului comercial şi a proprietăţii intelectuale a beneficiarului;

 f) responsabilitatea, respectiv respectarea separării responsabilităţilor stabilite prin lege pentru diferiţi factori implicaţi în prestările de servicii şi neimpunerea unor acţiuni ca urmare a poziţiilor ierarhice ocupate.

 (2) Personalul structurilor Ministerului Apărării implicate în angajarea şi executarea prestărilor de servicii este obligat să respecte următoarele reguli de conduită:

 a) să considere interesul public mai presus de orice alt interes, în exercitarea atribuţiilor funcţionale;

 b) să aplice principiile fundamentale care stau la baza activităţilor referitoare la angajarea şi executarea prestărilor de servicii, prevăzute la alin. (1);

 c) să fie loiali faţă de instituţia în care îşi desfăşoară activitatea;

 d) să acţioneze pentru prestarea de servicii de calitate şi să accepte responsabilitatea pentru rezultatele muncii proprii şi a celor pentru care este răspunzător;

 e) să cunoască reglementările din domeniul prestărilor de servicii şi să manifeste interes pentru respectarea şi aplicarea corectă a acestora;

 f) să aplice principiile şi metodele de management al riscului în angajarea şi executarea prestărilor de servicii;

 g) să acţioneze pentru susţinerea onoarei, integrităţii şi demnităţii;

 h) să exprime opinii într-o manieră obiectivă şi deschisă, numai pe baza unei cunoaşteri adecvate;

 i) să manifeste integritate personală, încredere în sine, cinste şi respect pentru alţii;

 j) să evite afectarea conduitei sau a discernământului de problemele personale;

 k) să folosească priceperea profesională în interesul instituţiei;

 l) să aibă un comportament civilizat pe întreaga perioadă de desfăşurare a activităţilor de serviciu sau în conexiune cu acestea;

 m) să fie riguroşi, conştiincioşi şi responsabili în îndeplinirea sarcinilor de serviciu;

 n) să fie obiectivi şi imparţiali în toate circumstanţele exerciţiului funcţiei publice;

 o) să nu se folosească de funcţia lor pentru a obţine avantaje sau beneficii personale;

 p) să nu solicite sau să nu accepte cadouri, servicii, favoruri sau orice alt avantaj de la persoanele juridice sau fizice cu care colaborează în mod oficial pe parcursul activităţilor referitoare la angajarea şi executarea prestărilor de servicii;

 q) să îşi administreze interesele private astfel încât să prevină apariţia unui conflict de interese.

**#M2**

 (3) Activităţile privind angajarea şi executarea prestărilor de servicii se desfăşoară cu respectarea următoarele principii:

 a) neimplicarea/neasocierea politică a armatei;

 b) neimplicarea armatei în activităţi cu caracter rasist, antisemit sau contrare bunelor moravuri;

 c) neimplicarea armatei în activităţi ale sectelor/cultelor religioase sau ale unor asociaţii/fundaţii/organizaţii/alte asemenea, nerecunoscute prin lege;

 d) evitarea activităţilor care atrag nerespectarea demnităţii umane, a statului de drept şi a instituţiilor acestuia.

**#B**

 CAPITOLUL III

 Executarea prestărilor de servicii

**#M1**

 ART. 12

 Încheierea contractului de prestări de servicii se face după finalizarea negocierii tarifului pentru prestarea de servicii şi aprobarea procesului-verbal respectiv de către persoanele prevăzute la art. 4.

**#B**

 ART. 13

 (1) Contractul pentru prestări de servicii se încheie între Ministerul Apărării, reprezentat de comandantul/şeful unităţii militare prestatoare, şi persoana juridică sau fizică solicitantă.

**#M2**

 (2) La încheierea contractului se utilizează modelul prezentat în anexa nr. 3, care conţine elemente considerate ca fiind obligatorii, contractul urmând a fi completat cu alte clauze care se consideră a fi necesare pentru clarificarea condiţiilor de execuţie a contractului, stabilite prin procesul-verbal privind negocierea unor prestări de servicii.

**#B**

 (3) Contractul de prestări de servicii trebuie să fie obligatoriu avizat juridic şi să obţină viza de control financiar preventiv propriu.

**#M2**

 ART. 14

 (1) Contravaloarea serviciilor prestate se stabileşte de către unităţile militare ale Ministerului Apărării Naţionale care le efectuează, luându-se în calcul atât cheltuielile curente, cât şi amortizarea activelor fixe şi uzura materialelor de natura obiectelor de inventar. Valoarea minimă a tarifului va fi reprezentată de cheltuielile directe/indirecte aferente prestării serviciului.

 (2) Pentru activele fixe şi materialele de natura obiectelor de inventar, în calculul cheltuielilor indirecte se include şi amortizarea/uzura acestora. Contravaloarea stabilită la alin. (1) se actualizează periodic în funcţie de modificarea unor componente ale preţului, pentru eventuale solicitări ulterioare privind prestarea unor servicii. Suma rezultată de la alin. (1) constituie valoarea minimă pentru negocierea tarifelor-limită sub care serviciul nu poate fi prestat.

 (3) Pentru unităţile militare productive ale Ministerului Apărării Naţionale, contravaloarea este cea determinată prin calculaţii de preţ, pe categorii de lucrări, întocmite conform prevederilor instrucţiunilor privind planificarea, evidenţa şi raportarea activităţilor de producţie din unităţile Ministerului Apărării Naţionale.

 (3^1) Pentru beneficiarii care au calitatea de angajat al unei structuri din compunerea sau subordinea Ministerului Apărării Naţionale, tariful reprezintă valoarea minimă stabilită la alin. (1).

**#B**

 (4) La emiterea facturii fiscale se înscrie, calculează, încasează şi virează taxa pe valoarea adăugată - TVA, procentual la valoarea facturii, în cazul plătitorilor de TVA. Cota de TVA se virează la bugetul de stat împreună cu celelalte taxe şi impozite în condiţiile legii.

 (5) În situaţia realizării unor venituri superioare plafonului anual, stabilit conform legislaţiei în vigoare, din activităţi care îndeplinesc condiţiile unor operaţiuni impozabile, unităţile militare devin plătitoare de TVA în condiţiile şi la termenele stabilite de prevederile legale în domeniu.

**#M1**

 ART. 15

 (1) În termen de 3 zile lucrătoare de la încheierea contractului de prestări de servicii, exclusiv ziua semnării şi inclusiv ziua plăţii, beneficiarul care are calitatea de persoană fizică sau persoană juridică de drept privat este obligat să achite în avans 50% din contravaloarea acestuia.

 (2) În cazul în care beneficiarul are calitatea de persoană juridică de drept public, plăţile în avans se execută în conformitate cu prevederile legale care reglementează acţiunile şi categoriile de cheltuieli, criteriile, procedurile şi limitele pentru efectuarea de plăţi în avans din fonduri publice.

 (3) În cazul în care beneficiarul are calitatea de angajat al unei structuri din compunerea sau subordinea Ministerului Apărării Naţionale, acesta achită contravaloarea prestării de servicii stabilite prin contract după efectuarea acesteia, dar nu mai târziu de 3 zile lucrătoare de la finalizarea acesteia.

**#M2**

 (4) În cazul în care, până la împlinirea termenului prevăzut la alin. (1), prestatorul constată că se află în imposibilitatea de a executa prestarea de servicii angajată, informează în scris beneficiarul, care este exonerat de obligaţia achitării avansului stabilit, iar dacă acesta a fost deja achitat, beneficiarul este îndreptăţit la restituirea lui.

**#B**

 CAPITOLUL IV

 Dispoziţii finale

 ART. 16

 Contravaloarea serviciilor prestate de unităţile militare ale Ministerului Apărării se achită în moneda naţională.

**#M2**

 ART. 17

 Destinaţia veniturilor proprii realizate din activităţile de prestări servicii executate în domeniile de activitate stabilite în anexa nr. 1, potrivit aprobărilor prevăzute la art. 4, este următoarea:

 a) pentru unităţile militare finanţate potrivit art. 62 alin. (1) lit. b) şi c) din Legea nr. 500/2002 privind finanţele publice, cu modificările şi completările ulterioare, se încasează şi se utilizează în conformitate cu prevederile aprobate prin bugetul de venituri şi cheltuieli;

 b) pentru unităţile militare finanţate potrivit art. 62 alin. (1) lit. a) din Legea nr. 500/2002, cu modificările şi completările ulterioare, se încasează şi se varsă integral la bugetul de stat sau se încasează şi se utilizează potrivit legii, în măsura în care au aprobat buget al activităţilor finanţate integral din venituri proprii, în condiţiile prevederilor art. 67 şi 68 din aceeaşi lege.

**#B**

 ART. 18

 Anexele nr. 1 - 3 fac parte integrantă din prezentul ordin.

 ART. 19

 La data intrării în vigoare a prezentului ordin se abrogă Metodologia privind angajarea şi executarea prestărilor de servicii de către unităţile militare ale Ministerului Apărării Naţionale, aprobată prin Ordinul ministrului apărării naţionale nr. M.41/2000\*), cu modificările şi completările ulterioare.

------------

 \*) Ordinul nr. M.41/2000 nu a fost publicat în Monitorul Oficial al României, Partea I, deoarece avea ca obiect reglementări din sectorul de apărare a ţării şi securitate naţională.

 ART. 20

 Prezentul ordin se publică în Monitorul Oficial al României, Partea I.

**#M2**

 ANEXA 1

 **LISTA**

**cu domeniile în care unităţile militare din Ministerul Apărării Naţionale pot presta servicii**

 1. Servicii de reparare şi de întreţinere a vehiculelor şi a echipamentelor aferente şi servicii conexe

 2. Servicii de reparare şi de întreţinere şi servicii conexe pentru mijloacele de transport aerian, feroviar, rutier şi maritim

 3. Servicii de reparare şi de întreţinere şi servicii conexe pentru computere personale, pentru echipament de birotică, pentru echipament de telecomunicaţii şi pentru echipament audiovizual

 4. Servicii de reparare şi de întreţinere a echipamentului medical şi de precizie

 5. Servicii de reparare şi de întreţinere a aparatelor de măsurare, de testare şi de control

 6. Servicii de calibrare

 7. Servicii de reparare şi de întreţinere a pompelor, a vanelor, a robinetelor, a containerelor de metal şi a maşinilor

 8. Servicii de reparare şi de întreţinere a maşinilor şi aparatelor electrice şi a echipamentului conex

 9. Servicii de reparare şi de întreţinere a instalaţiilor de construcţii

 10. Servicii de reparare şi de întreţinere a armelor de foc şi a sistemelor de armament

 11. Servicii de confecţionare, de reparare şi de întreţinere a mobilierului

 12. Servicii de reparare şi de întreţinere a instrumentelor muzicale

 13. Servicii de instalare de motoare electrice, de generatoare şi de transformatoare

 14. Servicii de instalare de echipament de distribuţie şi de comandă a energiei electrice

 15. Servicii de instalare de echipament mecanic

 16. Servicii de instalare de motoare de vehicule

 17. Servicii de instalare de motoare de nave

 18. Servicii de instalare de motoare de aeronave

 19. Servicii de instalare de echipament de măsurat, de control, de testare şi de navigare

 20. Servicii de instalare de echipament comunicaţii

 21. Servicii de instalare de emiţătoare radio

 22. Servicii de instalare de echipament de telefonie prin fir

 23. Servicii de instalare de echipament de telegrafie prin fir

 24. Servicii de instalare de echipament de ridicare şi de manipulare, cu excepţia ascensoarelor şi a scărilor rulante

 25. Servicii de instalare de utilaje şi aparate de filtrare sau de purificare a lichidelor

 26. Servicii de închiriere de utilaje de construcţii

 27. Servicii de instalare de utilaje de prelucrare a alimentelor

 28. Servicii de instalare de utilaje pentru fabricarea materialelor textile, a îmbrăcămintei şi a pielii

 29. Servicii de instalare de sisteme de armament

 30. Servicii de cercetare-dezvoltare pentru echipamente militare de luptă - tancuri, maşini de luptă ale infanteriei, transportoare amfibii blindate, tunuri, armament sau muniţie de orice tip

 31. Servicii de instalare de computere şi de echipament de birotică

 32. Servicii de instalare de rezervoare

 33. Servicii de transport terestru

 34. Servicii de transport cu automobile blindate

 35. Servicii de transport naval

 36. Servicii de transport aerian

 37. Servicii de transport medical (aeromedical, naval sau terestru)

 38. Servicii de transport de arme şi muniţii

 39. Servicii aeriene şi servicii conexe

 40. Servicii de manipulare şi depozitare a încărcăturilor

 41. Servicii conexe pentru transportul terestru

 42. Servicii conexe pentru transportul naval

 43. Servicii conexe pentru transportul aerian

 44. Servicii de consultanţă privind sistemele informatice

 45. Servicii de analiză şi de programare de sisteme

 46. Servicii de asistenţă privind reţelele de informaţii

 47. Servicii de analiză de date

 48. Servicii de gestionare a instalaţiilor informatice

 49. Servicii de asistenţă şi de consultanţă informatică

 50. Servicii de reţele informatice

 51. Servicii de elaborare de acorduri privind nivelul de asistenţă

 52. Servicii de laborator de cercetare

 53. Servicii de cercetare marină

 54. Servicii de dezvoltare experimentală

 55. Servicii de consultanţă în cercetare şi în dezvoltare

 56. Servicii de gestionare a registrelor contabile

 57. Servicii de gestionare a salariilor

 58. Servicii de elaborare a studiilor de fezabilitate

 59. Servicii de consultanţă în domeniul securităţii

 60. Servicii de consultanţă tehnică

 61. Servicii de inspectare şi verificare a construcţiilor

 62. Servicii de consultanţă în telecomunicaţii

 63. Servicii de consultanţă în protecţia contra riscurilor şi în controlul riscurilor

 64. Servicii de consultanţă în domeniul naval

 65. Servicii de consultanţă în domeniul geospaţial

 66. Servicii de expertiză

 67. Servicii de elaborare a studiilor tehnice

 68. Servicii de topografie

 69. Servicii de analiză a suprafeţelor

 70. Servicii de analiză hidrografică şi oceanografică

 71. Servicii de asistenţă tehnică şi lucrări în mediul subacvatic/hiperbar

 72. Servicii de medicină hiperbară

 73. Servicii de recunoaştere a calificărilor profesionale

 74. Servicii de autorizare şi inspectare a activităţilor subacvatice/hiperbare cu scafandri

 75. Servicii de formare profesională

 76. Servicii de verificare şi atestare a personalului cu atribuţii în organizarea şi desfăşurarea activităţilor de scufundare

 77. Servicii de asigurare a activităţilor în mediu subacvatic/hiperbar

 78. Servicii pentru verificarea, repararea, întreţinerea echipamentelor de scufundare şi a recipienţilor sub presiune

 79. Servicii de expertiză în mediul subacvatic/hiperbar

 80. Servicii de analiză a constituenţilor din gaze şi amestecuri de gaze

 81. Servicii de asanare a terenurilor şi a poligoanelor subacvatice, de muniţii sau alte mijloace explozive

 82. Servicii de cartografie

 83. Servicii de furnizare produse cartografice proprii

 84. Servicii de cadastru

 85. Servicii de fotogrammetrie

 86. Servicii geospaţiale facilitate de reţea

 87. Servicii de asistenţă tehnică

 88. Servicii de analiză tehnică

 89. Servicii de inspecţie a utilajelor

 90. Servicii de inspecţie tehnică a automobilelor

 91. Servicii de inspecţie tehnică a construcţiilor

 92. Servicii de inspecţie în domeniul siguranţei maritime

 93. Servicii de testare a etanşeităţii

 94. Servicii de inspecţie a podurilor

 95. Servicii de testare tehnică

 96. Servicii de pază

 97. Servicii de supraveghere

 98. Servicii de patrulare

 99. Servicii de fotografie şi servicii conexe

 100. Servicii de radiografie

 101. Servicii de traducere

 102. Servicii de interpretariat

 103. Servicii de arhivare

 104. Servicii de protecţie a persoanelor şi bunurilor

 105. Servicii de tipărire şi conexe tipăririi

 106. Servicii de editare

 107. Servicii de legare şi de finisare

 108. Servicii de tehnoredactare

 109. Servicii de corectură

 110. Servicii de multiplicare

 111. Servicii de prelucrare imagine şi grafică pe calculator

 112. Servicii de învăţământ superior

 113. Servicii de formare şi specializare în domeniul aviaţiei

 114. Servicii de formare şi specializare în domeniul marinei

 115. Servicii de formare şi specializare pentru scafandri

 116. Servicii privind organizarea de cursuri de schi şi alpinism

 117. Servicii privind organizarea de cursuri de informatică

 118. Servicii de formare în domeniul mediului

 119. Servicii de formare în domeniul securităţii

 120. Servicii de formare şi atestare a personalului medical de specialitate

 121. Servicii privind organizarea de cursuri de limbi străine

 122. Servicii pentru gestionarea unui centru de învăţământ

 123. Servicii de sănătate

 124. Servicii de recreere, culturale şi sportive

 125. Servicii de cinematografie şi servicii video

 126. Servicii de radio şi de televiziune

 127. Servicii de divertisment prestate de producătorii de teatru, coruri, ansambluri muzicale şi orchestre

 128. Servicii de pirotehnie

 129. Servicii prestate de biblioteci, arhive, muzee şi alte servicii culturale

 130. Servicii marine

 131. Servicii de supraveghere a calităţii/asigurare guvernamentală a calităţii

 132. Servicii de reparare şi de întreţinere a materialelor de securitate şi apărare

 133. Servicii de testare şi evaluare de arme de foc şi muniţie

 134. Servicii de asigurare a suportului logistic pentru activităţi de protocol şi reprezentare

 135. Servicii de asigurare a suportului logistic pentru desfăşurarea activităţilor/evenimentelor de recreere, culturale şi sportive, precum şi pentru amenajarea unor puncte de prim ajutor

 136. Servicii de asigurare cu energie electrică

 137. Servicii de utilizare a poligoanelor pentru executarea tragerilor cu armament letal şi neletal şi a activităţilor de testare echipamente

 138. Servicii de publicitate

 139. Servicii de orientare topografică şi supravieţuire

 140. Servicii de paraşutare în tandem cu pasager

 141. Servicii de prelucrare a metalelor şi a lemnului

 142. Servicii de verificare, încărcare butelii pentru echipamentele prevăzute cu instalaţii speciale de stins incendiu

 143. Servicii de consiliere prin asigurarea calităţii în educaţie

 144. Servicii de cazare

 145. Servicii de amenajări genistice

 146. Servicii de deservire pe cursuri de apă şi lacuri, cu bărci pneumatice şi şalupe cu sau fără motopropulsor

 147. Servicii de amenajare şi deservire puncte de trecere pe diferite tipuri de poduri, portiţe de pontoane, poduri mobile de asalt

 148. Servicii de execuţie, reparaţii, deblocare, deszăpezire, întreţinere a construcţiilor civile, industriale, agricole, drumurilor şi podurilor cu utilaje şi tehnica din dotare

 149. Servicii de verificare şi compensare a aparaturii electrice de navigaţie de la bordul navelor

 150. Servicii de croitorie - confecţionat/reparat uniforme şi elemente de uniformă

 151. Servicii conexe activităţilor de turism

 152. Servicii de sonorizare

 153. Servicii de suport logistic pentru executarea activităţilor de traducere

 154. Servicii de pavoazare

 155. Servicii de prelucrări mecanice

 156. Servicii de verificare, reparare, încărcare extinctoare presurizate permanent cu pulbere

 157. Servicii de verificare, reparare, etalonare aparatură de cercetare în domeniul chimic-bacteorologic-radiologic-nuclear CBRN

 158. Servicii de execuţie lucrări de construcţii, cu materiale puse la dispoziţie de beneficiar

 159. Servicii de urmărire a execuţiei lucrărilor de construcţii şi instalaţii pentru construcţii/dirigenţie de şantier

 160. Servicii de consultanţă pentru implementarea proiectelor imobiliare

 161. Servicii de verificare a rezistenţei la dispersie a prizelor de pământ/paratonere

 162. Servicii de etalonare şi verificare metrologică a aparatelor de măsură şi control

 163. Servicii de măsurători privind protecţia împotriva radiaţiilor compromiţătoare a echipamentelor - transient electromagnetic pulse emanation standard/TEMPEST

 164. Servicii de măsurători de compatibilitate electromagnetică

 165. Servicii de măsurători ale camerelor/incintelor tratate electromagnetic

 166. Servicii privind evaluarea produselor criptografice

 167. Servicii privind evaluarea produselor de securitate IT

 168. Servicii privind analiza şi avizarea proiectelor de instalare de echipamente de comunicaţii

 169. Servicii de testare şi evaluare sisteme de comunicaţii şi informatică

 170. Servicii de proiectare în domeniul sistemelor integrate de securitate

 171. Servicii de analize de laborator fizico-chimice şi explozive

 172. Servicii de calibrare/etalonare aparatură de măsură şi control CBRN

 173. Servicii pentru fabricarea unor produse speciale

 174. Servicii de testare şi evaluare a materialelor şi echipamentelor de protecţie CBRN, balistică, protecţia muncii

 175. Servicii de măsurare a suprapresiunii şi vitezei de detonaţie

 176. Servicii de cercetare şi dezvoltare a materialelor de securitate şi apărare

 177. Servicii de studii de prefezabilitate şi demonstraţie tehnologică

 178. Servicii de testare şi evaluare tehnică de aviaţie, spaţială, echipamente, armament şi muniţie de aviaţie

 179. Servicii de testare şi evaluare

 180. Servicii de testare şi evaluare de sisteme electronice militare

 181. Servicii de control nedistructiv

 182. Servicii de asigurare zbor

**#M2**

 ANEXA 2

 ROMÂNIA Aprob

 MINISTERUL APĂRĂRII NAŢIONALE *Comandantul/Şeful U.M. ..........,*

 Unitatea Militară nr. ........... ..................................

 **PROCES-VERBAL**

 **privind negocierea unor prestări de servicii**

 (MODEL)

 Nr. ........ din ...............

 1. Prestarea de servicii negociată ........................................

 2. Prestarea a fost solicitată cu ........................ nr. .... din ......, de către

..............................................................

 (solicitantul prestării sau reprezentantul negocierii)

 3. Comisia de negociere este constituită, în baza OZU nr. .........., din:

 a) preşedinte: .......................;

 b) membri: ..........................................

 (nume, prenume, calitate)

 4. Tariful stabilit iniţial pentru prestare ........... lei.

 5. Tarifele oferite pe parcursul negocierii ............. lei.

 6. Prestarea a fost stabilită la tariful de .............. lei.

 7. Termen de execuţie ................ .

 8. Termen de plată ............... .

 9. Prevederi contractuale:

 a) Următoarele prevederi din contractul de prestări servicii (proiect) au fost negociate:

 - ................;

 - ............... .

 b) Forma negociată este următoarea:

 - ................;

 Anexe:

 - Contractul de prestări servicii (proiect);

 - .............. .

 Preşedinte: ................ *Solicitantul prestării,*

 Membri: .................. . .......................

**#M2**

 ANEXA 3

 ROMÂNIA

 MINISTERUL APĂRĂRII NAŢIONALE

 Unitatea Militară nr. ...........

 **CONTRACT DE PRESTĂRI SERVICII**

 (MODEL)

 Nr. ....... din .......................

 Părţi contractante

 ART. 1

 Între Ministerul Apărării Naţionale, prin Unitatea Militară nr. ............, cu sediul în ..............., str. ................... nr. ....., judeţul (sectorul) ............, cod fiscal nr. ................., telefon ................., fax ............., cont de virament nr. .............., deschis la ..............................., reprezentată prin ........................ comandant/şef ........................... şi contabil şef ..........................., în calitate de prestator şi ......................., cu sediul în str. ........................ nr. ....., judeţul (sectorul) ................, cod fiscal nr. ........., telefon ..............., fax ..............., cont de virament nr. ..................., deschis la .................., reprezentată prin ...................., în calitate de beneficiar, s-a încheiat următorul contract:

 **I. Obiectul contractului**

 ART. 2

 Prestarea de servicii referitoare la .................. şi obligaţia corelativă de plată a tarifului de ........... lei, la care se adaugă (după caz) TVA de .............. lei.

 **II. Obligaţiile prestatorului**

 NOTĂ:

 Se menţionează, sub formă de articole, obligaţiile asumate cu ocazia negocierii contractului, conform Procesului-verbal privind negocierea unor prestări de servicii.

 **III. Obligaţiile beneficiarului**

 NOTĂ:

 Se menţionează, sub formă de articole, obligaţiile asumate cu ocazia negocierii contractului, conform Procesului-verbal privind negocierea unor prestări de servicii, inclusiv cele privind hrănirea, echiparea, cazarea, transportul, asistenţa medicală pentru personalul participant şi de securitate şi sănătate în muncă, potrivit normelor în vigoare din Ministerul Apărării Naţionale, dacă este cazul.

 **IV. Termenul de efectuare a prestării de servicii**

 ART. x

 Prestarea de servicii se realizează începând cu data de ............ până la data de .................., inclusiv.

 **V. Tariful prestării de servicii**

 ART. x

 Tariful prestării de servicii este în valoare de ................... .

 **VI. Modalităţi şi condiţii de plată**

 NOTĂ:

 Se vor menţiona, sub formă de articole, modalitatea, termenul de plată şi moneda naţională în care se efectuează plata.

 **VII. Recepţia prestărilor**

 NOTĂ:

 Se vor menţiona, sub formă de articole, modalitatea de recepţie (periodic sau la final), modul de comunicare a deficienţelor constatate şi de remediere a acestora.

 **VIII. Răspunderea contractuală**

 Forţa majoră

 ART. x

 Forţa majoră reprezintă un eveniment mai presus de controlul părţilor, care nu se datorează greşelii sau vinii acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă.

 ART. x

 Forţa majoră absolvă părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

 ART. x

 Forţa majoră apără de răspundere partea care o invocă şi o dovedeşte în condiţiile legii. Forţa majoră se va notifica şi dovedi în termen de 5 zile de la apariţia ei, cu documente oficiale, emise de autorităţile competente.

 ART. x

 Îndeplinirea contractului se suspendă în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

 Achitarea avansului

 ART. x

 În termen de 3 zile lucrătoare de la încheierea contractului, beneficiarul va achita 50% din contravaloarea prestaţiei, ca avans pentru derularea în bune condiţiuni a acesteia. Plata se va face prin depunerea sumei în contul sau la casieria prestatorului.

 **IX. Alte clauze**

 ART. x

 Pentru plata cu întârziere a contravalorii prestaţiei, beneficiarul datorează prestatorului penalităţi de întârziere în cuantum de 0,06% pentru fiecare zi de întârziere.

 ART. x

 Pentru prestarea cu întârziere a serviciului, prestatorul datorează beneficiarului penalităţi de întârziere în cuantum de 0,06% pentru fiecare zi de întârziere.

 ART. x

 Nerespectarea obligaţiilor asumate prin prezentul contract de către una dintre părţi dă dreptul părţii lezate de a cere rezilierea contractului de prestări de servicii şi de a pretinde plata de daune-interese.

 ART. x

 Unitatea militară poate suspenda sau înceta executarea contractului, fără a plăti despăgubiri sau penalizări în situaţia când, prin ordine ale eşaloanelor superioare, este chemată să îndeplinească activităţi de instruire sau misiuni specifice unităţii. În această situaţie unitatea militară va notifica în timp util beneficiarul, precizând dacă şi când se continuă prestarea serviciului.

 ART. x

 Părţile contractante vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ele sau în legătură cu îndeplinirea contractului.

 ART. x

 Eventualele divergenţe se vor rezolva pe cale amiabilă, iar în cazul în care după 15 zile de la invitarea la negocieri părţile nu ajung la o înţelegere, părţile se pot adresa instanţei competente.

 ART. x

 Prezentul contract, încheiat în două exemplare, intră în vigoare la data semnării de către părţi şi este valabil până la data de ................. sau data stingerii oricărui posibil litigiu.

 PRESTATOR *Beneficiar,*

 *Comandant/şef,*

 ........................... ............................

 *Contabil-şef,*

 ........................... ............................

 Vizat Vizat

 *Control financiar preventiv propriu,*

 ..................................... ...................................

 Aviz juridic Aviz juridic

**#B**

 ---------------